DEĊIŻJONI TAL-KUMMISSJONI
tat-30 ta' Jannar 2006
li temenda d-Deċiżjoni 2005/731/KE li tistabbilixxi r-rekwiżiti addizzjonali għas-sorveljanza ta' l-influwenza tat-tjur f'għasafar selvaġġi
(innotifikata taħt dokument numru C(2006) 135)
(Test b'relevanza għaż-ŻEE)
(2006/52/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u zootekniku applikabbli għall-kummerċ intra-Komunitarju ta ċerti annimali ħajjin u prodotti bil-ħsieb tat-tlestija tas-suq intern (1), u partikolarment l-Artikolu 10(4) tiegħu,
Billi:
(1)
Il-miżuri Komunitarji għall-kontroll ta' l-influwenza tat-tjur ġew stabbiliti mid-Direttiva tal-Kunsill 92/40/KEE tad-19 ta' Mejju 1992 li tintroduċi miżuri Komunitarji għall-kontroll ta l-influwenza ta l-għasafar (2), sabiex tiżgura l-ħarsien tas-saħħa ta' l-annimali u tikkontribwixxi għall-iżvilupp tas-settur tat-tjur.
(2)
Wara t-tifqigħa ta' epidemija serja ħafna ta' l-influwenza tat-tjur, ikkawżata min razza tal-vajrus H5N1 b'patoġeniċità għolja, u li bdiet fix-Xlokk ta' l-Ażja f'Diċembru 2003, il-Kummissjoni adottat bosta miżuri ta' ħarsien marbuta ma' l-influwenza tat-tjur.
(3)
Barra minn hekk, mill-2002 'l hawn ġew implimentati fl-Istati Membri programmi ta' sorveljanza għall-influwenza tat-tjur fi-tjur ta' l-irziezet u fl-għasafar selvaġġi.
(4)
Aktar riċentament, il-Kummissjoni adottat id-Deċiżjoni 2005/732/KE (3) li tapprova l-programmi għall-implimentazzjoni ta' l-istħarriġ ta' l-Istati Membri għall-inflwenza tat-tjur fit-tjur u fl-għasafar selvaġġi.
(5)
Skond id-Deċiżjoni tal-Kummissjoni 2005/731/KE tas-17 ta' Ottubru 2005 li tistabbilixxi l-ħtiġijiet addizzjonali għas-sorveljanza ta' l-influwenza tat-tjur f'għasafar selvaġġi (4), li hija applikabbli sal-31 ta' Jannar 2006, l-Istati Membri jinkludu fil-programmi tagħhom anki l-investigazzjonijiet ta' sorveljanza u tal-laboratorju dwar il-mortalità annormali u t-tifqigħat sinifikanti fl-għasafar selvaġġi.
(6)
Il-qagħda epidemjoloġika teħtieġ li jdumu aktar il-miżuri ta' sorveljanza applikati fl-Istati Membri u jixraq għalhekk li, bħala l-ewwel pass, ir-rekwiżiti addizzjonali jdumu sa tmiem l-2006.
(7)
Id-Deċiżjoni 2005/731/KE għandha għalhekk tiġi emendata skond dan.
(8)
Il-miżuri previsti fdan ir-Regolament huma fi qbil ma l-opinjoni tal-Kumitat Permanenti dwar il-Katina Alimentari u s-Saħħa ta l-Annimali,
ADOTTAT DIN ID-DEĊIŻJONI:
Artikolu 1
Fl-Artikolu 4 tad-Deċiżjoni 2005/731/KE, id-data “il-31 ta' Jannar 2006” hija sostitwita bid-data “il-31 ta' Diċembru 2006”.
Artikolu 2
L-Istati Membri għandhom jemendaw il-leġiżlazzjoni tagħhom sabiex iġibuha konformi ma' din id-deċiżjoni u jagħtu pubbliċità xierqa immedjata lill-miżuri adottati. Għandhom jgħarrfu lill-Kummissjoni minnufih b'dawn il-miżuri.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, 30 ta' Jannar 2006.